Itˀ willem van leefdale die int hof der weduwen kersmakˀs te putte
inde pˀchie van wiltsele als pˀcurˀ der selver weduwen hadde gerasteert
alle de haeflike goede hˀ na bescrˀ binneˀ hueˀn plate aldair voir alsulkˀ
stont als jan wijlen van bierbeke hueˀ wynne int vorsˀ hof huer
sculdich bleveˀ was enˀ die uutgewonneˀ met rechte enˀ dˀ toe
doen statten den gesworenˀ scatters van lovenˀ heeft gekint ende
gelijt dat henric wasstart enˀ katlijne van bierbeke sijn wijf wettige
dochtˀ des vorsˀ wijlen jans de selve goede sijnde in handeˀ der vorsˀ
scatters dˀ af de quitiˀge op desen avont uutgaen so uutgegaen
soude hebben gequeteˀ hebben en dˀ voeˀ betailt in gereedeˀ peˀningˀ
de soˀme van xxiiii rˀ gulˀ te xx stˀ tstuc Bekinnenˀ hem dˀaf
vˀnuecht ende wel betailt pˀmitˀ nullˀ alloq sˀ warˀ corˀ lyemiˀgˀ
mˀtels januarˀ x
dit sijn de goede
runo iiii tyˀnen quartpotte Itˀ vi roostpotteele ondˀ groot enˀ cleyne
xi coˀmekens ii sontvate Itˀ vi metalen potten ondˀ groot enˀ cleyne
Itˀ i groteˀ swartteˀ ketel iiii cleyn zwartte ketele ii witte ketelen
een braetpaˀne drie ijsen panne een coopn paˀne Itˀ v beddeˀ ondˀ
groot en cleyne ii scrijveˀ van scrijnhoute Itˀ i oude stappreede iiii
zijdelen onder groot enˀ cleyne iii tafeleˀ op scapeleˀ i tafele met
stragen Itˀ i vleeschvat iiii banckeˀ Itˀ i setel van weken houte
v drie voete ii roede sargien deen beter dan dandeˀ ii andeˀ sargien
vii oercussenˀ vi sitte cujsenˀ iii roestˀs ii hangenˀ ijsers spit eenen
brantrue eeneˀ trauwel eenˀ rieck een saghe een moelge eenen
ketel int vervaye een molevat ii wannen ii picken een boter stonde
vi wasch cuypen ondˀ groot en cleyne noch een groot van een
scrijnhouteˀ coetse drie weeke coetsen een negger een bijl een dessele
een aen twee hafteele i steppe ii ryecke eenen mane tabbart een
sangwijn hoycke ii aˀmelaken ii quade dweelen v pair slapelakenˀ
onder cleyn enˀ groot vi sacke onder goet enˀ quaet en eeneˀ vrouweˀ
pels eisdˀ